open-index/open-wikipedia-markdown huggingface dataset:
Johann Konrad Dippel

**Johann Konrad Dippel** (11. elokuuta 1673 Darmstadt – 24. huhtikuuta 1734 Berleburg) oli saksalainen lääkäri, alkemisti, teologi ja radikaalipietisti. Nimimerkkiä **Christianus Democritus** käyttänyt Dippel hyökkäsi sekä perinteistä luterilaisuutta että pietismiä vastaan. Dippel oli Gottfried Arnoldin oppilas. Vuosina 1719–1726 Dippel oli vankina Bornholmissa. Sieltä vapauduttuaan hän aloitti paluumatkansa Saksaan Ruotsin kautta, missä kuningas Fredrik I kutsui hänet Tukholmaan antamaan itselleen neuvontaa erään sairauden hoidossa. Oleskellessaan Tukholmassa hän levitti radikaalipietismiä Ruotsiin.
## Lähteet
Klaus Merk

**Klaus Merk** (s. 26. huhtikuuta 1967 Augsburg, Saksan liittotasavalta) on uransa päättänyt saksalainen jääkiekkoilija, pelipaikaltaan maalivahti.

## Ura
Merk pelasi koko uransa Saksassa. Hän teki pääsarjadebyyttinsä Rosenheimin joukkueessa kaudella 1986–1987. Kesken seuraavan kauden Merk siirtyi Berliiniin SC Preussen Berlinin riveihin. Kaudelle 1995–1996 Preussen vaihtoi nimensä muotoon Preussen Devils ja jälleen seuraavana vuonna muotoon Preussen Capitals. Merk pelasi organisaatiossa kauteen 1997–1998 ja kävi viimeisellä kaudellaan yhden ottelun lainalla Adler Mannheimissa. Kaudelle 1998–1999 Merk siirtyi pelaamaan kotikaupunkinsa seuraan Augsburger Panthersiin. Kahden siellä pelatun kauden jälkeen hän palasi Berliiniin, mutta tällä kertaa joukkue oli Eisbären. Hän edusti Eisbäreniä uransa kaksi viimeistä kautta. Viimeisellä kaudellaan pelattuja otteluita kertyi vain kolme. 

### maajoukkue
Merk pelasi Länsi-Saksan joukkueessa alle 18-vuotiaiden EM-turnauksissa vuosina 1984 ja 1985 sekä alle 20-vuotiaiden MM-turnauksessa vuonna 1986. Tämä turnaus meni joukkueelta heikosti ja edessä oli putoaminen B-sarjaan. Merk pelasi myös vuoden 1987 alle 20-vuotiaiden B-sarjan turnauksessa Länsi-Saksan maalilla.

Seuraavan kerran Merk puki maajoukkuepaidan debytoidessaan miesten maajoukkueessa vuoden 1990 MM-turnauksessa. Kaikkiaan Merk edusti Saksaa kuudessa MM-turnauksessa, 1994 ja 1998 Olympiaturnauksissa sekä 1997 World Cupissa. Viimeiset arvokisansa Saksan maalilla Merk pelasi 1999 B-ryhmän MM-kisoissa. Merk pelasi Saksan paidassa myös seitsemänä vuonna Deutschland cupissa.

Peliuran jälkeen Merk toimi usean vuoden ajan Saksan jääkiekkoliiton palveluksessa joko nuorisomaajoukkueiden tai miesten edustusjoukkueen maalivahtivalmentajana. Viimeisen kerran hän toimi valmennustehtävissä vuoden 2014 alle 20-vuotiaiden MM-turnauksessa. Tämän jälkeen hän keskittyi joukkueenjohtajan tehtäviin. Toistaiseksi viimeisen kerran hän toimi johtoryhmän jäsenenä kaudella 2018–2019.

## Lähteet
Krakovan päärautatieasema

**Krakovan päärautatieasema** () on Puolan eteläosassa, Vähä-Puolassa toimiva vilkas rautatieasema. Asema sijaitsee Krakovan vanhan kaupungin (Stare Miasto) koillispuolella.

Vuonna 2023 Krakovan päärautatieaseman kautta kulki päivittäin keskimäärin 64&nbsp;100 matkustajaa (eli 23,4 milj. matkustajaa vuodessa). Tämän perusteella asema oli Puolan kolmanneksi vilkkain matkustajaliikenteen rautatieasema Wrocławin ja Poznańin päärautatieasemien jälkeen.

## Lähteet

## Aiheesta muualla
Rzeszówin päärautatieasema

**Rzeszówin päärautatieasema** () on Puolan kaakkoisosassa, Ala-Karpatiassa toimiva vilkas rautatieasema. Asema sijaitsee Rzeszówin keskustan pohjoispuolella kantakaupungissa.

Rautatieyhteys Krakovasta Rzeszówiin valmistui vuonna 1858 ja Lviviin 1861.

Vuonna 2023 Rzeszówin päärautatieaseman kautta kulki päivittäin keskimäärin 14&nbsp;300 matkustajaa (eli 5,22 milj. matkustajaa vuodessa). Tämän perusteella asema oli Puolan 16. vilkkain matkustajaliikenteen rautatieasema. 

## Lähteet

## Aiheesta muualla
* Station display: Rzeszów Główny  (portalpasazera.pl)
Charging Bull

**Charging Bull** () eli **”Wall Streetin härkä”** on härkää (sonnia) esittävä tunnettu pronssiveistos New Yorkin Manhattanilla. Se sijaitsee Broadwayn varrella Bowling Green -puiston pohjoispäässä. Veistosta pidetään Wall Streetin pankkien ja Yhdysvaltain kapitalismin symbolina. Se on myös suosittu turistinähtävyys. Markkina­slangissa ”härkämarkkina” (*bull market*) tarkoittaa pörssikurssien nousukautta.

Veistoksen on tehnyt italialainen kuvanveistäjä Arturo Di Modica. Hän veisti sen vuoden 1987 pörssiromahduksen jälkeen lahjaksi New Yorkin kaupungille ja käytti siihen yli 360&nbsp;000 dollaria omaa rahaansa. Hän valmisti veistoksen asunnossaan Manhattanilla ja pystytti sen salaa ystäviensä kanssa New Yorkin pörssitalon eteen keskelle Broad Street -katua 14.–15. joulukuuta välisenä yönä 1989. Kaupungin viranomaiset pitivät luvattomasti pystytettyä veistosta vaarana liikenteelle ja poistivat sen myöhemmin samana päivänä, mutta kaupunkilaisten toiveesta se pystytettiin 21. joulukuuta uudelleen kahden korttelin päähän Bowling Greeniin.

Di Modican mukaan mukaan veistos edustaa ”Amerikan kansan vahvuutta ja voimaa”, ja sen oli tarkoitus valaa newyorkilaisiin uskoa tulevaisuuteen pörssiromahduksen jälkeen. Patsas on yli kolme metriä korkea ja viisi metriä pitkä ja painaa 3,2 tonnia. Siitä on tehty kopioita eri puolille maailmaa. Turisteilla on tapana hieroa tai jopa suukottaa patsaan kiveksiä, minkä uskotaan tuovan hyvää onnea ja vaurautta.

*Charging Bullin* eteen sijoitettiin vuonna 2017 kansainvälisenä naistenpäivänä osana mainoskampanjaa Kristen Visbalin veistos *Peloton tyttö* (*Fearless Girl*), joka esitti pientä tyttöä seisomassa uhmakkaasti hyökkäävän härän edessä. Di Modica vaati uuden patsaan siirtämistä muualle, koska se teki hänen härkäveistoksestaan ”miesten sovinismin” edustajan. Vuonna 2018 *Peloton tyttö* lopulta siirrettiinkin pörssitalon eteen.

## Lähteet
Suomi–Ruotsi-maaottelu 2024

**Suomi–Ruotsi-maaottelu 2024** järjestettiin Helsingin olympiastadionilla  30.–31. elokuuta 2024. Kyseessä oli 84. yleisurheilun Suomi–Ruotsi-maaottelu.

## Tulokset

### Miehet

### Naiset

## Lähteet
*TULOKSET: Maaottelu, Helsinki, Olympiastadion, 30.–31.8.2024
Godus

**Godus** on 22cansin kehittämä jumalpeli. Peli julkaistiin ennakkojulkaisuna vuonna .

*Godus* ja siihen liittyvä *Godus Wars* poistettiin myynnistä Steam-palvelusta vuonna 2023, jolloin ne olivat edelleen ennakkojulkaisuvaiheessa. *Godus Wars* oli taistelupainotteinen spin-off, joka julkaistiin ennakkojulkaisuna vuonna 2016.
Pelin kehitystä varten kerättiin rahaa joukkorahoituksella Kickstarter-palvelussa. 22cansin perusti pelisuunnittelija Peter Molyneux, jonka pelin *Curiosity: What's Inside The Cube* voittajalle luvattiin osuus *Godus*-pelin tuotoista ja "jumalten jumala" -rooli, jota ei myöskään koskaan lisätty peliin.

## Pelaaminen
Pelissä ohjataan sivilisaatiota primitiivisestä alkukohdasta avaruusajalle. Alkuvaiheessa ainoa kyky on muokata maastoa, mutta palvojien määrän myötä saa lisää kykyjä. Sivilisaation kehittyessä kyky vaikuttaa palvojiin heikkenee.

## Kehitys
Molyneux kutsui peliä "äärimmäiseksi jumalpeliksi" ja *[[Populous]]*-pelien uudelleenkeksimiseksi kun joukkorahoituskampanja alkoi vuonna 2012. Eräänä keskeisenä ominaisuutena luvattiin moninpeliä eri alustojen välillä. Varhainen versio julkaistiin tietokoneille toukokuussa 2013, ja vuoden päästä mobiiliversio, jonka rahoitusmalli perustui mikrotransaktioille ja muistutti vain vähän aiempaa versiota. 

## Lähteet

## Aiheesta muualla
*
Dungeon Keeper (pelisarja)

**Dungeon Keeper** on Peter Molyneux’n suunnittelema strategiapelisarja.

Sarjan kolmas osa *Dungeon Keeper 3* oli kehityksessä maaliskuuhun 2000 saakka, jolloin se peruutettiin. Electronic Artsin arvion mukaan pelien kysyntä laskisi, kun kuluttajat odottavat uuden konsolin tuloa markkinoille.

## Pelit
* *[[Dungeon Keeper]]* (1997)
** *Dungeon Keeper: The Deeper Dungeons* (1997, lisäosa)
* *[[Dungeon Keeper 2]]* (1999)
* *[[Dungeon Keeper (mobiilipeli)|Dungeon Keeper]]* (2013)

### Peruutetut pelit
* *Dungeon Keeper 3*

## Lähteet

## Aiheesta muualla
* Pelisarja MobyGamesissä
Toivo Ikonen (toimitusjohtaja)

**Toivo Valdemar Ikonen** (29. elokuuta 1889 Sortavala – 10. heinäkuuta 1951) oli suomalainen diplomi-insinööri ja Parolassa Hattulassa toimineen Marja Oy:n toimitusjohtaja. 

Ikonen tuli ylioppilaaksi Sortavalan reaalilyseosta vuonna 1910. Hän suoritti Teknillisessä korkeakoulussa alkututkinnon vuonna 1913 ja loppututkinnot vuonna 1915. Hän jatkoi opintojaan Saksassa, jossa hän työskenteli neljä vuotta Göthenin teknillisessä korkeakoulussa sekä kaupallisella että teknillisellä osastolla.

Vuonna 1921 Ikonen valittiin Oy Marjan toimitusjohtajaksi ja hänen aikanaan yhtiön marjan- ja hedelmänjalostustehtaasta kehittyi yksi alan ensimmäisistä Suomessa. Yrityksen oli perustanut 1912 Hattulan Kasselassa valtionpomologi Ben Walter Heikel ja se oli muodostettu osakeyhtiöksi 1916. Marja Oy valmisti viinejä, liköörejä, mehutiivisteitä sekä hilloja ja marmelaadeja puutarha- ja metsämarjoista. Heikel tuomittiin 1919 yli kaksiprosenttisen viinin valmistuksesta kieltolain aikana ja hänet erotettiin samana vuonna yhtiön toimitusjohtajan virasta. 

Toivo Ikonen oli Marja Oy:n toimitusjohtajana vuoteen 1947 saakka. Sotavuosina ja sodan jälkeen 1940-luvulla sokeripula vaikeutti Marja Oy:n toimintaa merkittävästi. Yhtiön pääomistajina 1920-luvun lopulta saakka ollut Ikosen perhe joutui myymään omistuksensa 1955 yhtiön tappiollisen toiminnan takia. Marja Oy:n tuotannollinen toiminta päättyi vuonna 1956 mutta tehdaskiinteistö jäi yhtiön omistukseen. Vuonna 1956 Merventie 5:ssä sijainnut kiinteistö annettiin Villayhtymä Oy:n tytäryhtiön Tehdasvilla Oy:n käyttöön.

Ikonen kuului useiden yhtiöiden johtokuntiin. Hattulassa hän oli valtion ja kunnan verotuslautakunnan jäsenenä, kunnanvaltuuston jäsenenä sekä kunnan, kirkon ja useiden yhtiöiden tilintarkastajana. Ikonen toimi lisäksi Hauhon kihlakunnan höyrykattiloiden tarkastajana useita vuosia ja kuului vuodesta 1922 Hattulan suojeluskunnan esikuntaan. Ikonen teki useita opintomatkoja kaikkiin merkittäviin Euroopan maihin.

## Lähteet

## Aiheesta muualla
* Marjoista rahaa. Parolassa ostetaan päivässä 11.885 kg omenia, Aamulehti, 22.09.1934, nro 255, s. 6, Kansalliskirjaston digitaaliset aineistot
Näkökantaman ulkopuolelle yltävä ohjus

**Näkökantaman ulkopuolelle yltävä ohjus** () on nimitys ilmataisteluohjuksille, joiden kantama on yli 20 meripeninkulmaa eli noin 37 kilometriä. Ohjus voi siis lentää ja tuhota kohteensa kauempaa kuin mistä se voidaan visuaalisesti nähdä.

Ilmataisteluohjukset voidaan jakaa esimerkiksi lyhyen (alle 20 kilometriä), keskipitkän ja pitkän kantaman ohjuksiin. Pisimmälle yltävien nykyaikaisten ilmataisteluohjusten kantama on reilusti yli 200 kilometriä, minkä takia joskus puhutaan erittäin pitkän kantaman ohjuksista. Tarkat rajat nimitysten välillä kuitenkin vaihtelevat. Englannin kielessä käytetäänkin yleensä yleiskäsitettä *beyond visual range*, joka kattaa kaikki pidemmän kantaman ilmataisteluohjukset.

## Tekniikka
BVR-ohjukset ovat lähtökohtaisesti tutkahakuisia eli ne löytävät kohteeseensa tutkan avulla. Uudemmat ammu ja unohda -periaatteen mahdollistavat ohjukset käyttävät esimerkiksi inertiasuunnistusta navigoinnissa aktiivisen tutkan kanssa, eikä ampuvan lentokoneen tarvitse ohjata ohjusta maaliinsa. Kehittyneemmät ohjukset voivat kuitenkin usein saada ja jakaa tietoa muiden yksiköiden kanssa datalinkkien avulla. Ohjuksen propulsiona toimii joko rakettimoottori, joka joissakin ohjuksissa on pulssimoottorityyppinen eli kiinteää ajoainetta voidaan polttaa pulsseissa, tai patoputkimoottori eli ramjet.

## Lähteet
Jori Saarnio

**Yrjö-Kalevi (Jori) Saarnio** (14. heinäkuuta 1916 – 31. elokuuta 1939 Helsinki) oli suomalainen näyttelijä. Näyttelijänä hän käytti nimeä **Jori Saarnio**.

Jori Saarnion vanhemmat olivat näyttelijä Yrjö Saarnio ja sanoittaja, laulaja, näyttelijä ja teatterinjohtaja Dagmar Parmas-Saarnio. Jori Saarnio kuului Helsingin Kansanteatterin nuoriin näyttelijöihin. Saarnio esiintyi myös elokuvien sivuosissa ja radiokuunnelmissa (*Wilhelm Tell*, *Benvenuto Cellini, kultaseppä, kuvanveistäjä ja seikkailija. Kuulokuvakertomus myöhäisrenessanssin ajoilta*). Hän kuoli 23-vuotiaana elokuun lopulla 1939 keuhkotautiin.

## Elokuvaosia
* Tukkijoella 1937, tukkilainen
* Syyllisiäkö? 1938, mies tanssiravintolassa

## Lähteet
Kingdom of Jesus Christ

**Kingdom of Jesus Christ**, lyhenne KOJC,  epävirallisesti Jeesuksen Kristuksen Kuningaskunta, on Filippiineillä toimiva suuri kirkkokunta. Sen perusti pastori Apollo Quiboloy (s. 1950), jonka seuraajat kutsuvat häntä "Jumalan nimitetyksi pojaksi".

Kirkon jäsenet kutsuvat yhteisöään "valtakunnan kansaksi". Kirkolla väitetään olevan jopa kuusi miljoonaa jäsentä maailmanlaajuisesti, neljä miljoonaa kotimaassa ja kaksi ulkomailla.

Kirkko on ollut useiden kiistojen kohteena ja kriitikot ovat kutsuneet sitä kultiksi ja sen perustajaa on syytetty Yhdysvalloissa FBI:nkin toimesta. Vuonna 2024 kirkko, sen perustaja ja SMNI News Channel joutuivat Filippiinien hallituksen tarkastelun ja tutkimuksien kohteeksi useista väitetyistä laittomista toimista, kuten ihmiskaupasta ja seksuaalisesta hyväksikäytöstä. Lopulta syyskuussa poliisi pidätti perustaja Quiboloyn ja kaiken kaikkiaan yli sata loukkaantui yhteenotossa. Kuusikymmentä poliisia loukkaantui, kun taas Torreon väitti, että ainakin 54 kirkon jäsentä joutui sairaalaan vammojen tai sydän- ja ahdistuskohtausten vuoksi.

## Aiheesta muualla
*KOJC.org

## Lähteet
Liz Wahl

**Elizabeth ”Liz” Wahl** (s. 1985 Filippiinit) on yhdysvaltalainen toimittaja.

Wahl syntyi Yhdysvaltain laivaston tukikohdassa Filippiineillä. Hänellä on myös sukujuuria Unkarissa. Wahl valmistui Fairfieldin yliopistosta, jossa opiskeli pääaineinaan englannin kieltä ja journalismia. Hän työskenteli tuottajana Connecticutissa, toimittajana Pohjois-Mariaaneilla ja NBC:n kirjeenvaihtajana Guamilla. Hän oli Pohjois-Mariaaneilla Russia Todayn (RT) ottaessa häneen yhteyttä. Yhteydenotto perusteltiin Wahlin tekemällä raportilla Fukushiman ydinvoimalaonnettomuudesta. Wahl aloitti työskentelyn RT:llä vuonna 2011. Hän oli kanavan kirjeenvaihtaja ja uutisankkuri. Hän irtisanoutui kanavan palveluksesta suorassa lähetyksessä maaliskuussa 2014 vastalauseena kanavan tavalle käsitellä Krimin miehitystä. Lähetyksestä netissä julkaistu video levisi viraalisti. Wahlin ero herätti kansainvälistä lehdistöhuomiota. Wahl arvosteli RT-kanavaa Vladimir Putinin tekojen valkopesusta. RT piti julkista irtisanoutumista Wahlin tempauksena itsensä markkinoinniksi. James Kirchickin mukaan Wahl oli ottanut häneen yhteyttä jo elokuussa 2013 Kirchickin esitettyä RT:llä mielenilmauksensa Putinin homoihin kohdistamaa vainoa vastaan. Kirchickin mukaan Wahl kertoi kokeneensa työnsä jo tuolloin ongelmalliseksi, mutta ettei ollut vielä valmis irtisanoutumaan.

Wahl on esiintynyt myös muun muassa CNN:llä, MSNBC:llä, Fox Newsissä ja Bloomberg Televisionissa. Hän on kirjoittanut *[[Politico (Yhdysvallat)|Politicoon]]*. Vuonna 2017 hän aloitti raportoinnin Ukrainasta Newsylle. Wahl on RT:n palveluksesta eroamisensa jälkeen ollut aktiivinen puhuja Venäjän propagandataktiikoista, journalistisesta etiikasta ja mediaympäristön nopeasta muutoksesta. Hän on osallistunut paneelikeskusteluihin ja journalistisiin konferensseihin Liettuassa, Norjassa ja muissa Euroopan maissa. Wahlin mukaan RT on osa Venäjän disinformaatiokoneistoa, jonka tarkoitus on tehdä länsimaisista yhteiskunnista epävakaita. Wahl katsoo Venäjän vuoden 2014 aggressioiden Ukrainassa muodostaneen käännekohdan sekä RT:n toiminnassa että muualla venäläisessä disinformaatiokentässä. Hänen mukaansa Venäjän disinformaatio muuttui aggressiivisemmaksi ja häpeilemättömämmäksi. Hänen mukaansa Venäjä levittää disinformaatiota tiedotusvälineidensä, palkkaamiensa trollien, hakkeroinnin ja äärimielisten poliitikkojen rahoittamisen kautta Euroopassa ja Amerikassa.

## Lähteet
Tasavallan Presidentin diskografia

Tämä artikkeli käsittää suomalaisen Tasavallan Presidentti -yhtyeen diskografian.

## Studioalbumit
* 
* 
* 
* 
* 

## Livealbumit
* 
* 
* 
* 
* 
* 
* 

## Kokoelma-albumi
* 

## EP
* 

## Singlet
* ”Time Alone with You” / ”Obsolete Machine” (1969)
* ”Solitary” / ”Deep Thinker” (1970)
* ”Sisältäni portin löysin” / ”Selvä näkijä” (1972)
* ”Drinking” / ”Tell Me More” (live, 2001)

## DVD
*  (live 2006, DVD)

## Taustayhtyeenä
* 
* ”Saat kaiken” / ”Kaukainen valo” (Kirka, 1970)

## Lähteet
John Bennett

**John Dale Bennett** (s. 14. marraskuuta 1930 Grand Forks, Pohjois-Dakota) on yhdysvaltalainen yleisurheilija. Hän saavutti olympiahopeaa pituushypyssä vuonna 1956. Hän oli ensimmäinen valkoihoinen kahdeksan metrin ylittäjä pituushypyssä.

Bennett saavutti Pan-Amerikan kisoissa 1955 hopeaa pituushypyssä ennätyksellään 801&nbsp;cm, millä hän hävisi maanmiehelleen Rosslyn Rangelle kaksi senttimetriä, ja voitti kultaa 4&nbsp;×&nbsp;100 metrin viestijuoksussa. Rangen ja Bennettin Méxicon ohuessa ilmassa hyppäämät tulokset olivat vuoden 1955 ainoat kahdeksan metrin ylitykset. Melbournen olympialaisissa 1956 Bennett saavutti pituushypyssä hopeaa tuloksella 768&nbsp;cm, millä hän hävisi maanmiehelleen Gregory Bellille 15 senttimetriä.

## Lähteet
Rosslyn Range

**Rosslyn Range** (29. marraskuuta 1933 – 28. toukokuuta 2021) oli yhdysvaltalainen pituushyppääjä. Hän voitti maaliskuussa 1955 Pan-Amerikan kisoissa kultaa ennätyksellään 803&nbsp;cm, millä hän oli kaksi senttimetriä maanmiestään John Bennettiä parempi. Rangen ja Bennettin Méxicon ohuessa ilmassa hyppäämät tulokset olivat vuoden 1955 ainoat kahdeksan metrin ylitykset.

## Lähteet
La ruta de una promesa

**La ruta de una promesa** () on meksikolaisen taiteilija Alonso Bravon tekemä seinämaalaus, joka sijaitsee Helsingin yliopiston valtiotieteellisen tiedekunnan opetusrakennuksen sisääntuloaulassa, Unioninkatu 35. Teosta kutsutaan seinämaalaukseksi, mutta se on maalattu seinästä erilliselle levylle.

Maalaus käsittelee maahanmuuttoa ja kaikesta aikaisemmasta – kuten kodista – luopumista paremman elämän toivossa. Teos kuvaa ristiriitaisia tunteita, joita lähtijä joutuu kokemaan, varsinkin silloin, jos lähteminen tapahtuu pakosta.

Maalaus julkistettiin Helsingissä 12.–15. kesäkuuta 2022 pidetyn eurooppalaisen CEISAL-tiedejärjestön konferenssin yhteydessä. CEISAL (Consejo Europeo de Investigaciones Sociales de América Latina) on yli 20:ssä Euroopan maassa toimiva tiedejärjestö, johon kuuluu noin 50 akateemista instituutiota. *La ruta de una promesan* lisäksi julkistettiin Unioninkatu 35:n pihaan chileläisen taiteilija Paola Vezzanin teräsveistos *Faro* ().

Unioninkatu 35 on arkkitehti Einari Teräsvirran alun perin biokemian ja radiokemian opetukselle suunnittelema rakennus, joka valmistui 1960-luvun alussa. Valtiotieteellinen tiedekunta sai tilat käyttöönsä 1990-luvulla.

## Lähteet
Westfriedhofin metroasema

**Westfriedhof** on metroasema Münchenin metron U1-linjalla, se avattiin 23. toukokuuta 1998 ja toimi linjan pääteasemana viiden vuoden ajan kunnes linjaa jatkettiin Georg-Brauchle-Ringiin 18. lokakuuta 2003. Asema on tunnettu sen Ingo Maurerin suunnittelemasta esteettisestä valaistuksesta, minkä takia sitä on hyödynnetty muun muassa levynkannessa. Aseman suunnitteli arkkitehtitoimisto Auer+Weber yhteistyössä Münchenin kaupungin metro-osaston kanssa. Aseman kuori rakennettiin syyskuun 1993 ja heinäkuun 1996 välillä, jonka jälkeen aseman kalusteet asennettiin, ja suoritettiin teknisten järjestelmien asennus ja testaus. Ruuhka-aikoina asemalla pysähtyy myös U7.

## Lähteet
Kenth Olsson

**Kenth Olsson** (14. elokuuta 1945 Lund – 5. elokuuta 2025) oli ruotsalainen pika-aitojen juoksija, ja myöhemmin yleisurheilujoukkueen johtaja sekä yleisurheiluvalmentaja.

## Urheilu-ura

Kenth Olsson kilpaili urana huippuvuodet 1970-luvulla IFK Helsingborgin riveissä. Hän saavutti urallaan yhden Ruotsin mestaruuden 110 metrin aidoissa vuonna 1976. Sitä ennen hän saavutti 110 metrin aidoissa viisi kakkossijaa ja kaksi kolmossijaa. Ruotsin sisähallimestaruuden Olsson voitti urallaan 60 metrin aidoissa seitsemän kertaa. Hän osallistui 10 kertaa Ruotsin edustajana Suomi–Ruotsi-maaotteluun vuosina 1967–1976. Paras saavutus oli vuoden 1976 maaottelun kakkossija Arto Bryggaren jälkeen. Aloittaessaan maaottelu-uraansa Olssonin edellä oli ensin Bo Forssander ja Forssanderin päätettyä uransa Christer Clerselius. Olsson osallistui Ruotsin edustajana vuoden 1971 Helsingin EM-kisoihin, mutta karsiutui alkuerässään. 

Vuonna 1976 päättyneen uransa jälkeen hänet nimettiin numerolla 292 jäseneksi Ruotsin yleisurheilun Stora Grabbariksi.

## Valmentaja- ja urheilujohtajaura

Uransa päätyttyä Kenth Olsson siirtyi seuransa IFK Helsingborgin valmenuspuolelle. Hänen valmennettaviaan oli muun muassa aitajuoksija Ann-Louise Skoglund, joka saavutti 1980-luvun alussa Euroopan mestaruuden 400 metrin aidoissa. Myöhemmin hänen valmennettavikseen tuli muun muassa aitajuoksija Marko Granat ja tunnetuimpana 400 metrin olympiafinalisti Johan Wissman.

Vuonna 1995 Kenth Olssonista tuli Ruotsin yleisurheilumaajoukkueen johtaja. Tässä tehtävässä hän oli vuoteen 2000. Tähän ajanjaksoon sijoittuvat muun muassa Ruotsin isännöimät yleisurheilun Göteborgin MM-kisat ja vuoden 1996 Atlantan olympialaiset, joissa Ludmila Engquist toi Ruotsille pika-aitojen olympiakultaa.

Yleisurheilujoukkueen johtajan uran jälkeen Olsson siirtyi takaisin valmennustehtäviin. Hän jatkoi IFK Helsingborgin palveluksessa, mutta siirtyi myöhemmin malmöläisen MAI:n valmennustehtäviin. Olssonin arvostus yleisurheiluvalmentajana kasvoi. Niinpä hänen valmennettavikseen 2020-luvulla tulivat muun muassa pikajuoksija Julia Henriksson ja aitajuoksija Moa Granat, jonka isä ja äiti olivat olleet urheilu-uransa aikana Olssonin valmennettavia. 

Kenth Olsson avioitui ruotsalaisen naisaitajuoksija Gun Erikssonin kanssa. Heidän lapsensa on myös yleisurheillut ja talviolympialaiskelkailuun vuonna 2002 osallistunut Karin Olsson Westergren.

## Lähteet
Atavistia

**Atavistia** on kanadalainen vuonna 2014 perustettu metallimusiikin yhtye.

## Diskografia
### Studioalbumit
* 
* 
* 

## Lähteet

## Aiheesta muualla
* 
*
Fidelioparkin metroasema

**Fideliopark** on Münchenin metron U4-linjan suunniteltu asema, jonka avaamista on suunniteltu vuodelle 2040. Asema saatetaan myös jättää toteuttamatta, mikäli lyhyemmästä reitistä päätetään. 

## Lähteet
Abby Martin

**Abby Martin** (s. 1984) on yhdysvaltalainen juontaja, kansalaisaktivisti, taiteilija ja salaliittoteoreetikko.

Martin varttui Yhdysvaltain länsirannikolla. Hän tuli alun perin tunnetuksi somejulkkiksena, joka kannatti muun muassa NWO-salaliittoteorioita ja väitti syyskuun 11. päivän iskuja sisäpiirioperaatioksi. Televisiokanava Russia Todayn edustajat tutustuivat Martiniin tämän ollessa kansalaisjournalistina kuvaamassa reaktioita Occupy-liikkeen mielenosoituksiin Oaklandissa ja työskennellessä Occupy-aktivistien kirjeenvaihtajana. Martin juonsi RT Americalla *Breaking the Set* -ohjelmaa. Hän esitti ohjelmassa usein erilaisia salaliittoteorioita. Hän myös haistatteli julkisesti tiedotusvälineille, poliittisille ehdokkaille ja korporatokratialle.

Vuonna 2014 Martin tuomitsi RT:n lähetyksessä Krimin miehityksen. Hän nousi otsikoihin uhmaamalla näin RT:n toimituksellista linjaa. *[[The Telegraph]]in* mukaan RT:n toimihenkilöt väittivät Martinin tulleen yhdysvaltalaisten tiedotusvälineiden harhauttamaksi. RT kuitenkin myös käytti Martinin toimintaa esimerkkinä todistellessaan toimituksellista vapauttaan. RT ilmoitti lausunnossaan lähettävänsä Martinin Krimin niemimaalle, jotta tämä saisi tutustua tilanteeseen paikan päällä. Martin kieltäytyi tarjouksesta. Vuonna 2015 hän kertoi lopettavansa työskentelyn RT:n palveluksessa. Myös juontaja Liz Wahl irtisanoutui vastalauseena Venäjän aggressiolle.

Martin oli mukana perustamassa kansalaisjournalismiin keskittyvää Media Roots -sivustoa. Hän on juontanut tutkivaa dokumentti- ja haastatteluohjelmaa *The Empire Files*. Hän on ollut mukana elokuvahankkeissa, kuten *Gaza Fights for Freedom* -dokumentin teossa. Vuonna 2024 Martin kertoi pitävänsä Israelia fasistisena yhteiskuntana ja suhtautuneensa jo yli kymmenen vuoden ajan hyvin kriittisesti Israelin hallintoon sekä yhteiskuntaan. Martin on naimisissa sodanvastaisen Irakin sodan veteraani Mike Prysnerin kanssa.

## Lähteet
Perkele! Suomi 100 vuotta

**Perkele! Suomi 100 vuotta** on vuonna 2017 Nintendo Entertainment Systemille julkaistu videopeli, jonka on kehittänyt Aasipelit. Peli koostuu kolmesta minipelistä:
* *Nakkikioskitappelu*, tappelupeli
* *Saimaannorpan kosto*, shoot ’em up -peli
* *Talvisota*, ampumapeli, jota pelataan perusohjaimella tai valopistoolilla.

## Vastaanotto
Pelit-lehden Juho Kuorikoski antoi pelille täydet sata pistettä.

## Lähteet

## Aiheesta muualla
* pelin virallinen sivu
Kaarlo Granath

**Kaarlo Granath** (11. maaliskuuta 1856 Artjärvi – 29. elokuuta 1924 Tampere) oli suomalainen kupariseppä ja Tampereen Kassakaappitehdas Kaarlo O. Granath Osakeyhtiön perustaja.

Granath muutti nuorena kotipitäjästään Artjärveltä Porvooseen, jossa hän kävi opin kuparisepän ammattiin. Vuonna 1877 Granath muutti Porvoosta Tampereelle ja työskenteli sitten muun muassa Finlaysonin tehtaalla useamman vuoden. Granath perusti 1899 Tampereelle oman kupari- ja peltisepänliikkeen, joka sitten muutettiin 1914osakeyhtiöksi nimellä Tampereen Kassakaappitehdas Kaarlo O. Granath Osakeyhtiö sen jälkeen kun Granathin poika Kaarlo Oskar Granath osti liikkeen isältään. Liikkeeseen kuului kassakaappitehdas, paja, kupari-, levy- ja vaskisepän työpaja sekä naulatehdas. Kassakaappiosasto perustettiin 1905 ja vuodesta 1911 alkaen kassakaappeja vietiin myös Venäjälle. Suomessa Granathin kassakaappeja ostivat muun muassa säästöpankit. Naulatehtaassa oli 1912 6 naulakonetta, joilla valmistettiin 60&nbsp;000 pärenaulaa vuodessa. sanottuna vuonna. Tehdasta laajennettiin samana vuonna ja 1913 hankittiin kaksi uutta naulakonetta. Vuonna 1913 puristettujen nauloja, pärenauloja ja nupeja valmistettiin yhteensä 180&nbsp;000. Granathin tehdas toimi kaksikerroksisessa kivitalossa ja siellä oli 1913 työssä 13 henkilöä, joista 1 kassakaappiosastolla, 12 naulatehtaassa ja loput pajassa ja levyseppäosastolla. Kaarlo Granath oli tehtaan toimitusjohtajana ja teknillisenä johtajana oli hänen poikansa Kaarlo O. Granath.

Tampereen Kassakaappitehdas Kaarlo O. Granath Osakeyhtiö valmisti 1920-luvulla kassakaappeja ja kassaholvin ovia tuotemerkillä *Varma*. Tampereen Kassakaappitehdas liitettiin vuonna 1928 oston kautta toiseen tamperelaiseen kassakaappien valmistajaan G. R. Grundströmin Kassakaappitehdas Oy:hyn (vuodesta 1935 Kaipio Oy). 

Kaarlo Granath osallistui kunnallisiin toimiin ja oli monta vuotta taksoituslautakunnan jäsenenä. Hän kuului suojeluskuntaan kuului kuolemaansa saakka. 

Kaarlo Granathin poika Kaarlo Oskar Granath (s. 1880) murhattiin Tampereella Suomen sisällissodan aikana 6. helmikuuta 1918. Granath haavoittui kuolettavasti Tampereen Kauppaseuran huoneistossa illalla 5. helmikuuta kun sinne tuli punaisten järjestyskaartilaisia tekemään kotitarkastusta ja takavarikoimaan väkijuomia. Hän kuoli vammoihinsa seuraavana päivänä sairaalassa. Tampereen valloituksen jälkeen varatuomari Kaarlo Launion johtamissa tutkimuksissa Granathin murhaajaksi selvisi Helsingistä kotoisin ollut Wille Kokko, jonka olinpaikasta ei ollut kuitenkaan tietoa.

## Lähteet
Moa Granat

**Moa Granat** (s. 8. elokuuta 2004) on ruotsalainen aitajuoksija. Hän voitti yleisurheilun alle 20-vuotiaiden EM-kilpailuissa Tallinnassa hopeaa 400 metrin aitajuoksussa.Vuoden 2023 yleisurheilun alle 20-vuotiaiden EM-kisoissa Jerusalemissa hän voitti kultaa 400 metrin aitajuoksussa.

Mo Granat oli junioritähti, sillä hän saavutti 15-vuotiaana Ruotsin mestaruuskisojen hopeaa 400 metrin aidoissa ajalla 59,44. Ensimmäisen kerran Granat osallistui aikuisten mestaruuskisoihin Budapestissä 2023 jääden vielä alkueräänsä. Seuraavana vuonna Granat osallistui EM-kisoihin Roomassa edeten välieriin, joissa hän teki sen hetkisen ennätyksensä 55,89. Tokion MM-kilpailuissa 2025 hän karsiutui 400 metrin aitojen alkuerissä.

Kotimaassa Granat on voittanut kauden 2025 loppuun mennessä viisi Ruotsin mestaruutta 400 metrin aidoissa ja yhden sisäratojen mestaruuden 400 metrillä. Suomi-Ruotsi -maaotteluissa hän otti ensimmäisen voittonsa vuonna 2023.

Kaudella 2024 Moa Granatilla tapahtui muutos valmennuksessa, kun hän siirtyi kokeneen Kenth Olssonin valmennukseen. Olsson oli ollut jo 1990-luvulla Moan vanhempien eli Marko ja Madeleine Granatin valmentaja. He olivat aikanaan olleet Ruotsin mestareita 400 metrillä ja 400 metrin aidoissa.

## Lähteet
Granath

**Granath** tai **Granat** on muun muassa seuraavien henkilöiden sukunimi:

* Björn Granath (1946–2017), ruotsalainen näyttelijä
* Juha Granath (s. 1953), suomalainen toimittaja
* Kaarlo Granath (1856–1924), suomalainen kupariseppä ja Tampereen Kassakaappitehdas Kaarlo O. Granath Osakeyhtiön perustaja
* Moa Granat (s. 2004), ruotsalainen aitajuoksija
* Philip Granath (s. 2002), norjalainen jääkiekkoilija
* Vladimir Granat (s. 1987), venäläinen jalkapalloilija.
Santana (albumi)

**"Santana"** on yhdysvaltalaisen latinorock-yhtye Santanan debyyttialbumi, joka julkaistiin 30. elokuuta 1969. Albumi oli bändin läpimurto ja saavutti suuren suosion erityisesti sen esiintymisen jälkeen Woodstockin festivaaleilla samana vuonna. Albumi yhdisti rockmusiikkiin vahvoja latinalaisia vaikutteita, kuten afro-kuubalaisia rytmejä, jotka olivat ominaisia yhtyeen kitaristin ja perustajajäsenen Carlos Santanan musiikilliselle tyylille.

## Taustaa
Santana perustettiin vuonna 1966 San Franciscossa, ja yhtyeen jäsenet olivat alkujaan osa kaupungin kasvavaa psykedeelisen rockin skeneä. Bändin musiikillinen lähestymistapa erosi kuitenkin perinteisestä psykedeelisestä rockista, sillä se yhdisti bluesia, jazzia ja erityisesti latinalaisamerikkalaisia rytmejä. Tämä ainutlaatuinen yhdistelmä herätti huomiota paikallisella tasolla ja johti levytyssopimukseen Columbia Recordsin kanssa.

## Albumin sisältö
Santanan debyyttialbumi sisältää yhdeksän kappaletta, jotka esittelevät bändin monipuolista musiikillista palettia. Albumin tunnetuimpia kappaleita ovat instrumentaaliraita "Soul Sacrifice", joka sai laajaa huomiota Woodstockin esityksen myötä, sekä "Jingo" ja "Evil Ways", joista jälkimmäisestä tuli yhtyeen ensimmäinen suuri hitti.

Albumilla käytetään laajasti lyömäsoittimia, kuten congoja ja timbaleja, mikä lisää sen ainutlaatuista latinalaista tunnelmaa. Carlos Santanan kitarasoolot, jotka yhdistävät bluesin, rockin ja latinalaisen musiikin sävyjä, ovat olennainen osa albumin soundia.

## Kappalelista

1. ”Waiting” – 4:07

2. ”Evil Ways” – 3:56

3. ”Shades of Time” – 3:14

4. ”Savor” – 2:46

5. ”Jingo” – 4:23

6. ”Persuasion” – 2:37

7. ”Treat” – 4:46

8. ”You Just Don’t Care” – 4:37

9. ”Soul Sacrifice” – 6:38

## Menestys ja vastaanotto
Santana nousi nopeasti Yhdysvaltain Billboard 200 -listan sijalle 4 ja sai lopulta platinalevyn myyntiensä ansiosta. Albumin menestys johti Santanan laajempaan tunnettuuteen ja vakiinnutti yhtyeen aseman yhtenä merkittävimmistä latinalaisrockin edustajista.

Kriitikoiden keskuudessa albumi sai pääosin myönteisen vastaanoton. Monet pitivät sitä raikkaana ja innovatiivisena, ja erityisesti Carlos Santanan kitaransoittotyyliä sekä bändin rytmisiä kokeiluja kiiteltiin. Vaikka albumi ei ollut täysin vapaa arvostelusta – jotkut kokivat sen tuotannon ajoittain epätasaiseksi – se on sittemmin saanut klassikkoaseman ja vaikuttanut merkittävästi myöhempien latinalaisrockin ja fuusiomusiikin artistien työhön.

## Vaikutus ja perintö
Santanan debyyttialbumia pidetään yhtenä latinalaisrockin kulmakivistä, ja se avasi tietä tuleville sukupolville yhdistää erilaisia musiikkikulttuureja. "Soul Sacrifice" ja "Evil Ways" ovat edelleen keskeisiä kappaleita Santanan konserttiohjelmistossa, ja albumi on inspiroinut lukuisia muusikoita eri genreissä.
Kuukautisalushousut

**Kuukautisalushousut** ovat alushousujen mallinen kuukautissuoja. Haaraosassa on muuta vaatekappaletta imukykyisempi alue, joka kerää kuukautisvuodon, mutta pysyy silti kuivan tuntuisena. Kuukautisalushousujen kanssa käyttäjän ei välttämättä tarvitse käyttää muita kuukautissuojia, kuten tamponeita tai siteitä. Käytön jälkeen alushousut pestään ja käytetään uudelleen. Niitä markkinoidaan muita suojia mukavampana ja ympäristöystävällisempänä vaihtoehtona.

Alushousuja on myynnissä montaa eri kokoa ja imukykyä. Myös malleissa on eroa samalla lailla kuin tavallisissakin pikkuhousuissa, esimerkiksi vyötärön korkeuden, lahkeiden pituuden tai muun leikkauksen suhteen. On myynnissä myös sellaisia kuukautisalushousuja, joita voi käyttää uidessa.

Suositellaan, että kuukautisalushousut vaihdetaan korkeintaan 12 tunnin välein.

## Terveysriskit
Joistain kuukautisalushousuista on löydetty korkeita PFA-yhdistepitoisuuksia. PFA-yhdisteet ovat kemikaaleja, joita lisätään tuotteisiin lämmön-, veden- ja öljynkestävyyden ja tahrojen hylkivyyden parantamiseksi. Pitkäaikainen altistuminen PFA-yhdisteille voi aiheuttaa terveysongelmia, kuten korkeamman riskin sairastua tiettyihin syöpätauteihin, raskaudenajan ongelmia, pienemmän syntymäpainon vauvalla, korkeaa kolesterolipitoisuutta, muutoksia maksan entsyymeissä ja lapsissa rokotteiden madaltunutta tehoa. Jos alushousuissa ei ole käytetty PFA-yhdisteitä, se mainitaan tavallisesti myyntipakkauksessa.

## Katso myös

* Kuukautiskuppi
* Kuukautissieni
* Kestoside

## Lähteet
Tšekin edustajainhuoneen vaalit 2017

**Tšekin tasavallan edustajainhuoneen vaalit 2017** järjestettiin Tšekissä 20. – 21. lokakuuta 2017. Vaaleissa valittiin kaikki 200 edustajainhuoneen edustajaa nelivuotiskaudelle.

Vaalien selvä voittaja oli populistinen ANO 2011-puolue. Pitkien neuvotteluiden tuloksena se muodosti hallituksen yhdessä sosiaalidemokraattien kanssa. Hallitus sai tukea luottamusäänestyksessä kommunistiselta puolueelta.

## Tausta
Vuoden 2013 vaalit oli voittanut Tšekin sosiaalidemokraattinen puolue, joka muodosti hallituksen yhdessä keskusta-populistisen ANO:n sekä kristillisdemokraattisen KDU-ČSL:n kanssa. Vaikka hallitus oli tšekkiläisittäin vakaa, ajautuivat pääministeri Bohuslav Sobotka sekä valtiovarainministeri Andrej Babiš konfliktiin sen kauden loppupuolella. Kiista koski Babišin väitettyä veronkiertoa. Vuoden 2017 hallituskriisi ratkesi kun Babiš korvattiin hänen puoluetoverillaan Ivan Pilnýllä.

Ennen vaaleja Tšekin mediassa käsiteltiin paljon Babišin rikossyytteitä niin sanotussa Haikaranpesän tapauksessa.

## Äänestäminen
Vaalien äänestysprosentti oli 60,84 %

## Tulokset

Vaalit voitti Babišin johtama ANO, ja presidentti Miloš Zeman nimitti hänet hallitustunnustelijaksi 31. lokakuuta. Ensimmäinen vähemmistöhallitus ei saanut edustajainhuoneen luottamusta 16. tammikuuta 2018 järjestetyssä äänestyksessä. Zeman ilmoitti antavansa häntä tammikuun presidentivaaliessa tukeneelle Babišille enemmän aikaa uuden hallituksen kokoamiseen. Seuraavien kuukausien aikana ANO pyrki sopimaan yhteistyöstä ČSSD:n, SDP:n sekä KSČM:n kanssa. Lopulta sopimus ČSSD:n kanssa syntyi kesäkuussa, ja hallitus sai edustajainhuoneen luottamuksen 12. heinäkuuta järjestetyssä äänestyksessä. Hallituksen ulkopuolisista puolueista KSČM tuki sitä äänestyksessä, mikä oli itsenäisen Tšekin historian ensimmäinen kerta sitten samettivallankumouksen, kun kommunistinen puolue pääsi kiinni vallankahvaan.

## Lähteet

## Aiheesta muualla
Aina aika rakkauden

**Aina aika rakkauden** on suomalaislaulaja Anneli Saariston esikoisalbumi vuodelta 1980. 

Saaristo teki ensimmäiset levytykset Matin ja Tepon M&T Productionin hittikokoelmalle *[[Hittiparaati 3]]* vuonna 1977. Vuonna 1978 Saaristo osallistui elämänkumppaninsa Eero Tiikasalon säveltämällä kappaleella ”Sinun kanssasi, sinua ilman” Suomen euroviisukarsintaan sijoittuen neljänneksi. Kappale levytettiin vuonna 1980 tälle albumille.

## Kappaleet
; A-puoli
#
#
#
#
#
#
#

; B-puoli
#
#
#
#
#
#

## Tekijät
### Muusikot
*Anneli Saaristo – laulu, taustalaulut (1, 4, 5)
*Tero Kyrölä – taustalaulut (”Uinu untuvainen”)
*H. Otto Donner – trumpetti, taustalaulut (”Eräs lapsi ei nuku”)
*Pentti Ilmonen – nokkahuilu (”Uinu untuvainen”)
*Kari Veisterä – saksofonit ja huilu (2, 8, 9, 12)
*Erkki Välilä – saksofonit ja huilu (1, 3, 7, 10)
*Ilkka Viljanen – viulut (jouset)
*Tommi Aalto – alttoviulut (jouset)
*Matti Puurtinen – kosketinsoittimet, sähköbasso (”Uinu untuvainen”), taustalaulut (”Muistoja Lapista”)
*Bert Karlsson – akustiset -ja sähkökitarat (”Uinu untuvainen”)
*Sakari Kivinen – akustinen kitara (7, 13)
*Ilpo Murtojärvi – akustiset -ja sähkökitarat
*Antti Kujanpää – kontrabasso (”Kehtolaulu”)
*Pasi Lyysaari – sähköbasso
*Kauko Rapakko – rummut (1, 3, 4, 10)
*Ronnie Österberg – rummut (2, 6, 8, 9, 11, 12)

### Tuotanto
*Jukka Alihanka ja Eero Tiikasalo – tuottajat
*Studio 55, Turku / Erik Gylphe ja Erkki Teerimäki – äänitys ja miksaus
*Ilkka Juhani Takalo-Eskola – kannen suunnittelu ja toteutus

## Lähteet
* Fenno – Suomen äänitearkisto ry:n levytietokanta 1901–1999

### Viitteet

## Aiheesta muualla
*Albumi fono.fi-sivustolla
*
Caren Lay

**Caren Lay** (s. 11. joulukuuta 1972 Neuwied) on saksalainen Vasemmiston (Die Linke) poliitikko.

Lay opiskeli sosiologiaa, politiikkaa ja sukupuolentutkimusta Saksassa sekä Yhdysvalloissa. Hän valmistui sosiologina Freie Universität Berlinistä ja oli siellä luennoitsijana vuosina 1999–2000. Lay oli Saksin maapäivien jäsen vuosina 2004–2009. Lokakuussa 2009 hänestä tuli Saksan liittopäivien jäsen. Lay oli Vasemmiston varapuoluejohtaja vuosina 2012–2018.

## Lähteet

## Aiheesta muualla
* Viralliset sivut
Lay

**Lay** on muun muassa seuraavien henkilöiden sukunimi:

* Caren Lay (s. 1972), saksalainen poliitikko
* Jeffrey Lay (s. 1969), kanadalainen soutaja
* Kenneth Lay (1942–2006), yhdysvaltalainen liikemies ja talousrikollinen
* Lay Zhang (s. 1991), kiinalainen näyttelijä ja laulaja
Steffen Kotré

**Steffen Kotré** (s. 29. huhtikuuta 1971 Berliini) on saksalainen Vaihtoehto Saksalle -puolueen (AfD) poliitikko.

Kotré valmistui sähköasentajaksi ja sai ylioppilastodistuksen vuonna 1990. Hän suoritti diplomi-insinöörin tutkinnon vuonna 1997. Hän aloitti vuonna 1998 työskentelyn muun muassa neuvonantajana pienille ja keskisuurille yrityksille. Kotré liittyi AfD-puolueeseen vuonna 2013 ja työskenteli vuosina 2014–2017 Brandenburgin maapäivien AfD-ryhmän talous- ja energiapolitiikan neuvonantajana. Lokakuussa 2017 Kotrésta tuli ensimmäisen kerran Saksan liittopäiväedustaja.

Maaliskuussa 2022 Kotré esitti liittopäivillä, että Venäjän hyökkäys Ukrainaan oli aiheuttanut paljon kärsimystä, mutta että lännen osuus siihen tulisi huomioida. 2. helmikuuta 2023 hän vieraili venäläisen propagandisti Vladimir Solovjovin ohjelmassa. Solovjov oli edellisenä päivänä nimittänyt Olaf Scholzia idiootiksi ja saksalaisia toimittajia ”Joseph Goebbelsin jälkeläisiksi” sekä ”karkuun päässeiksi natsisioiksi”. Solovjovin ohjelmassa Kotré sanoi saksalaisten tiedotusvälineiden tekevän kaikkensa saadakseen ihmiset vihaamaan Venäjää. Lisäksi hän väitti mielipidekyselyiden tulosten vastaisesti useimpien saksalaisten vastustavan Ukrainalle myönnettyä aseapua. AfD-johtaja Tino Chrupalla kommentoi vierailua toteamalla jokaisen liittopäiväedustajan tekevän päätöksensä itse. Puolue ei ilmoituksensa mukaan ollut vierailusta etukäteen tietoinen.

Kotré on naimisissa ja hänellä on kaksi lasta.

## Lähteet
Energia Nigeriassa

**Energia Nigeriassa** käsittelee Nigerian energian tuotantoon, jakeluun ja kulutukseen liittyviä asioita.

Nigerialla on runsaat energiavarat sekä fossiilisissa että uusiutuvissa energianlähteissä. Monien niistä, etenkin aurinkoenergian, hyödyntäminen on alkutekijöissään. Öljyn vienti on maan tärkein ulkomaanvaluutan lähde.

Energiankulutus asukasta kohti vuonna 2022 oli 8,5 miljoonaa BTU:ta, maailman 195 valtion joukoossa 154. suurinta.

## Öljy
Nigeria tuottaa päivässä 1,5 miljoonaa barrelia raakaöljyä, ja kuluttaa jalostettua öljyä noin 500 000 barrelia päivässä. Sen tunnetut öljyvarat ovat 37 miljardia barrelia.

Tärkein öljyntuotantoalue on Niger-joen suisto, mutta tuotaanto avomerellä on alkanut.

## Maakaasu
Nigerian maakaasuvarat ovat valtavat, mutta suurin osa tuotetusta kaasusta on raakaöljyn sivutuotetta. Aiemmin tämä poltettiin pois, koska sille ei ollut markkinoita, mutta tuotanto on sittemmin lisääntynyt, ja vienti on merkittävä tulonlähde. Tuotanto on usein katkennut mielenosoituksista, koska öljyntuotantoalueiden asukkaat ovat vaatineet suurempaa osuutta tuloista.

Nykyisin Nigeria tuottaa vuodessa noin 40 miljardia kuutiometriä maakaasua, josta noin puolet menee kotimaiseen kulutukseen, puolet vientiin.

## Kivihiili
Vuonna 2022 Nigeria poltti 3 miljoonaa tonnia hiiltä ja tuotti lähes kaiken itse. Vienti ja tuonti ovat pieniä. Sen jäljellä olevat tunnetut hiilivarat ovat 2144 miljoonaa tonnia.

## Vesivoima
Maan vesivoiman potentiaaliksi on arvioitu 24 gigawattia. Siitä oli valjastettu vuoteen 2105 mennessä vajaat kaksi gigawattia suuriin voimaloihin ja 60 megawattia pienvoimaloihin.

Tärkeimmät voimalaitokset ovat Kainji ja Shiroro Nigerin osavaltiossa sekä Jebba Kwaran osavaltiossa.

## Sähkö
Nigerialaisista noin 60% on sähköverkon parissa - kaupungeissa 90%, maaseudulla 30%. Vuonna 2022 sähköstä tuotettiin fossiilisilla 78% ja vesivoimalla 21%.

Nigeria on harkinnut sähköntuotantoa pienydinvoimaloiden avulla.

## Lähteet
Tanja Sundell

**Tanja Sundell** (s. 1984) on suomalainen bikini fitness -kilpaurheilija, malli ja laulaja. Hän on osallistunut 2010-luvulla kauneus-, fitness- ja laulukilpailuihin. Lisäksi Sundell on toiminut juontajana. 

## Saavutuksia fitness- ja mallikisoissa
* 7. sija Bikini fitness SM-kilpailussa *Nordic Fitness Expo*, Lahti, 11.–12.10.2014
* 2. sija Bikini fitness SM-kilpailussa *Nordic Fitness Expo*, Lahti, 10.–11.10.2015
* 1. sija Bikini fitness yleinen sarja, *[[Fitness Classic]]* (EM-karsinta), Helsinki, 2016.
* 14. sija Women's Bikini Fitness EM 2016
* Seiska-lehden Miss Bum Bum -voittaja 2018

## Viihdemaailmassa
Sundell on osallistunut useisiin laulukilpailuihin, kuten Tangomarkkinat, The Voice Of Finland, Idols ja X Factor. Nykyään hän toimii turkulaisen eurodance-yhtyeen Atomic Berriesin laulajana Tanita-taitelijanimellä.

## Lähteet

## Aiheesta muualla
*Tanja Sundellin viralliset kotisivut
*Atomic Berries -yhtyeen verkkosivut
Luettelo Taylor Swiftin kappaleista

Tämä on **luettelo Taylor Swiftin kappaleista**. Yhdysvaltalainen laulaja-lauluntekijä Taylor Swift on julkaissut 11 studioalbumia. Hän on julkaissut lisäksi kappaleita muun muassa elokuvien soundtrackeillä ja singleillä. Hän on tehnyt yhteistyötä useiden muiden artistien ja lauluntekijöiden kanssa. Swift on osallistunut kaikkien kappaleidensa säveltämiseen lukuun ottamatta covereita ja muutamia vanhoja demoja.  

Swift on levyttänyt albumit *[[Fearless (albumi)|Fearless]]* (2008), *[[Speak Now]]* (2010), *[[Red (Taylor Swiftin albumi)|Red]]* (2012) ja *[[1989 (Taylor Swiftin albumi)|1989]]* (2014) uudelleen levy-yhtiökiistojen takia. Kaikki albumien kappaleet (lukuun ottamatta kappaletta ”If This Was a Movie”) löytyvät myös niiden uusilta versioilta *[[Fearless (Taylor’s Version)]]* (2021), *[[Speak Now (Taylor’s Version)]]* (2023), *[[Red (Taylor’s Version)]]* (2021) ja *[[1989 (Taylor’s Version)]]* (2023). Uusilla versioilla on lisäksi aiemmin julkaisemattomia kappaleita. 

Swift on myös kirjoittanut kappaleita muille artisteille. Kappaleet, joilla hän ei esiinny itse, löytyvät artikkelista Taylor Swiftin diskografia.

## Julkaistut kappaleet
Seuraavat kappaleet on julkaistu virallisesti albumeilla tai singleinä. Kappaleet ovat luettelossa aakkosjärjestyksessä. Englannin artikkeleita (a, an, the) ja välimerkkejä ei ole otettu huomioon aakkostuksessa. Remixejä, uusintalevytyksiä ja muita vaihtoehtoisia versioita ei ole merkitty omana kohtanaan, poikkeuksena versiot, joissa on uusia säkeistöjä tai uusi vieraileva artisti. Liveversiot on merkitty vain jos ne on julkaistu virallisesti esim. livealbumilla ja kappaleesta ei ole studioversiota. 

### Alkuperäiset kappaleet

### Coverit

### Kappaleet vierailevana artistina ja taustalaulajana

## Virallisesti julkaisemattomat kappaleet
Seuraavat kappaleet on julkaistu epävirallisesti esimerkiksi demo-CD:llä tai vuotaneet internetiin. Suurin osa kappaleista on Swiftin uran alkupuolelta ajalta, jolloin hän jakoi demoja ja mixtapeja levy-yhtiöille ja yleisölle. Osa kappaleista on rekisteröity Sony/ATV Musicin tai jonkin toisen tekijänoikeusjärjestön tietokantaan.

### Alkuperäiset kappaleet

### Coverit

## Katso myös
* Taylor Swiftin diskografia

## Huomautukset

## Lähteet

## Aiheesta muualla
* Taylor Swiftin diskografia Discogs-sivustolla
* Taylor Swiftin diskografia AllMusic-sivustolla
* Taylor Swiftin kappaleet MusicBrainz-sivustolla
Amira Mohamed Ali

**Amira Mohamed Ali** (s. 16. tammikuuta 1980 Hampuri) on saksalainen poliitikko. Hänet valittiin Saksan liittopäiville ensimmäisen kerran vuonna 2017 Vasemmiston (Die Linke) edustajana. Helmikuussa 2024 hänestä tuli Sahra Wagenknechtin ohella toinen Bündnis Sahra Wagenknechtin johtajista.

## Tausta ja poliittinen ura
Mohamed Ali syntyi egyptiläisen isän ja saksalaisen äidin tyttärenä. Hän opiskeli oikeustiedettä Hampurissa, Heidelbergissä ja Roomassa. Hän sai juristin oikeudet vuonna 2008. Mohamed Ali toimi autoteollisuuden yhtiön juristina ja sopimusmanagerina vuosina 2007–2017. Mohamed Ali oli vuonna 2016 Oldenburgissa paikallisvaaleissa listallaan toiseksi sijoittunut ehdokas; Vasemmisto sai tuolloin siihen saakka parhaan vaalituloksensa (8 %) kaupungissa. Vuonna 2017 Mohamed Ali valittiin liittopäiväedustajaksi. Hänestä tuli Vasemmiston parlamenttiryhmän kuluttajansuojan ja eläinten hyvinvoinnin puhehenkilö. 12. marraskuuta 2019 Mohamed Ali valittiin Dietmar Bartschin kanssa johtamaan Vasemmiston parlamenttiryhmää. Hän voitti johtajavalinnassa kilpailijansa Caren Layn. Hänestä tuli ensimmäinen musliminainen, joka on johtanut saksalaista parlamenttiryhmää. Vuonna 2021 Mohamed Ali oli liittovaltiollisissa vaaleissa Ala-Saksin vasemmiston kärkiehdokas.

Mohamed Ali oli liittopäivillä sitoutumaton Vasemmiston parlamenttiryhmän hajottua 6. joulukuuta 2023. Hän oli eronnut parlamenttiryhmän johdosta poliittisista syistä, ennen kaikkea siksi, että puolue oli kesäkuussa 2023 virallisesti ottanut etäisyyttä Sahra Wagenknechtiin. Mohamed Ali kritisoi Vasemmiston politiikan sisältöä monilta osin, esimerkiksi siksi, että puolue ei hänen mukaansa ollut sitoutunut ”johdonmukaiseen rauhanpolitiikkaan”. Helmikuussa 2024 hänestä tuli liittopäivillä Bündnis Sahra Wagenknechtin edustaja. Mohamed Ali kuuluu IG Metall -ammattiliittoon ja Saksan eläinsuojeluliittoon.

## Yksityiselämä
Mohamed Ali on naimisissa. Hänellä ei ole lapsia. Mohamed Ali pitää uskontoa itselleen tärkeänä, mutta ei sanojensa mukaan ole aktiivinen moskeijassa kävijä. Hänen politiikan ulkopuolinen intohimonsa on musiikki; hän on toiminut laulajana ja kitaristina eri yhtyeissä.

## Lähteet
Oyesade Olatoye

**Oyesade Olatoye** (s. 25. tammikuuta 1997) on nigerialainen moukarinheittäjä ja kuulantyöntäjä.

Olatoye voitti Afrikan kisoissa 2019 kultaa kuulantyönnössä ja saavutti pronssia moukarinheitossa, mutta mitalit vietiin häneltä, koska hänelle ei ollut myönnetty oikeutta edustaa Nigeriaa hänen kilpailtuaan juniorisarjoissa yhdysvaltalaisena. Sittemmin hän on saanut edustaa Nigeriaa. Hän voitti vuonna 2022 moukarinheitossa Afrikan-mestaruuden tuloksella 63,67 ja sijoittui Kansainyhteisön kisoissa neljänneksi tuloksella 66,80. Vuonna 2024 hän saavutti Afrikan kisoissa hopeaa kuulantyönnössä tuloksella 16,61 ja pronssia moukarinheitossa tuloksella 68,92. Samana vuonna hän saavutti Afrikan-mestaruuskilpailuissa moukarinheitossa hopeaa tuloksella 67,72.

MM-kilpailuissa Olatoye on jäänyt karsintaan kuulantyönnössä Dohassa 2019 tuloksella 16,97 sekä moukarinheitossa Eugenessa 2022 tuloksella 64,82, Budapestissa 2023 tuloksella 66,92 ja Tokiossa 2025 tuloksella 68,82. Pariisin olympialaisissa 2024 hän karsiutui moukarinheitossa tuloksella 66,41.

Olatoye ylitti kuulantyönnössä 17 metrin rajan vuonna 2018. Seuraavana vuonna hän teki ennätyksensä 17,88 sekä sisä- että ulkoradoilla. Moukarinheitossa hän pääsi lähelle 70 metrin rajaa vuosina 2019 ja 2021 ja ylitti sen kesäkuussa 2023. Hän heitti ennätyksensä 71,88 kesäkuussa 2024. Hänen ennätyksensä kiekonheitossa on 56,68 vuodelta 2021.

## Lähteet
Frognin kirkko

**Frognin kirkko** () on Frognin kunnassa Akershusin läänissä Norjassa sijaitseva kivinen pitkäkirkko vuodelta 1999.

## Lähteet

## Aiheesta muualla
Drøbakin kirkko

**Drøbakin kirkko** (), joka tunnetaan myös nimellä **Vår Frelsers kirke** (Vapahtajamme kirkko), on Frognin kunnassa Akershusin läänissä Norjassa sijaitseva puinen ristikirkko vuodelta 1776.

## Kuvia

5357 Drøbak - no-nb digifoto 20150821 00228 bldsa PK23241.jpg|Kirkkosali


## Lähteet

## Aiheesta muualla